《行湘喜雨简刘公度周明叔》
宋代·陈傅良

将行客有戒，正热人不禁。
出门一昔雨，解缆十日阴。
湘山益以一，湘水益以深。
天光接云梦，野暝蒙衡郴。
蝇无盘中迹，蝉有木末音。
顾乃废枕簟，爰方索衣衾。
我起问夹岸，往藏孰与今。
衡茅或数间，丛竹毕十寻。
蒲莲间华实，鸥鹭时浮沉。
老穉各有得，渔樵不相侵。
早插禾欲孕新炊粟如金。为之失倦游，
於以成孤斟。永怀泛湘人，
屈贾多愁吟。往者亦此境，
今者亦此心。空名但千载，
佳思谁一襟。时哉不可失，
浯溪更駸駸。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。